For å styre flyet i en kontrollert flyvning måtte piloten fordreie vingeflaten, noe som gjorde flyet tregere til tross for fremragende manøverevne og gode styringsegenskaper. På oversiden og undersiden av skroget like foran piloten sto det wiretrekk hvor pianovaiere var trukket til vingen. Med vaierne kunne piloten styre flyet. Nyere fly med balanseror var betydelig mer avanserte i sammenligning. Type N flyet kunne oppnå en makshastighet på 145 km/t og klatre opptil 2000 meter på ti minutter, men landingshastigheten ble så høy at det var et vanskelig fly for flyverne. Under spesielle forhold kunne flyet bli farlig på større høyder enn 3000 meter med en risiko for stall.